เรื่องร้องเรียน: ช่วยแก้ปัญหาทิ้งขยะตรงที่ห้ามทิ้งปากซอยด้วยครับ ซอยเพชรเกษม46 แยก7 เขตภาษีเจริญ
การดำเนินการของเจ้าหน้าที่: เจ้าหน้าที่ฝ่ายรักษาความสะอาดฯ ตรวจสอบขอชี้แจงว่า ซอยดังกล่าวมีระยะทางไม่ลึกมาก และบ้านทุกหลังจะมีถังขยะของตนอยู่แล้ว เจ้าหน้าที่ใช้วิธีการชักลากขยะของทุกหลังออกมาจัดเก็บด้านนอก ซึ่งเจ้าหน้าที่มีแผนการเข้าจัดเก็บขยะในซอยดังกล่าว และเข้าจัดเก็บตามที่กำหนด อย่างไรก็ตามขยะที่พบคาดว่าจะเป็นขยะของผู้ที่ลักลอบทิ้ง ไม่ใช่ขยะของประชาชนที่อยู่ในซอยแต่อย่างใด อย่างไรก็ตาม เจ้าหน้าที่เข้าดำเนินการจัดเก็บเรียบร้อย พร้อมประสานฝ่ายเทศกิจ เข้ากวดขันและประชาสัมพันธ์เพื่อป้องกันการลักลอบทิ้งขยะเรียบร้อยแล้ว
ความเห็นของผู้แจ้ง: ขอบคุณมากๆครับที่รับฟังและจัดการให้ ผมอยู่ในซอยรู้อยู่ครับว่าคนข้างนอกเอาขยะมาโยนทิ้ง พนักงานเก็บขยะก็มาเก็บให้ทุกวัน แต่อยากให้หาวิธีจัดการไม่ให้มีคนมาลักลอบทิ้งขยะอีก หรือให้เจ้าหน้าที่มาแจ้งแล้วก็มีป้ายมาเตือนเลยครับว่าไม่ใช่ที่ทิ้งขยะ
พื้นที่: แขวงบางหว้า เขตภาษีเจริญ กรุงเทพมหานคร